Predkladacia správa

Podľa § 3 ods. 6 písm. a) zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (ďalej len „zákon“)  útvar vnútornej kontroly zdravotnej poisťovne vypracúva správu o činnosti  zdravotnej poisťovne  za predchádzajúci  kalendárny rok. 
Zdravotná poisťovňa je povinná podľa  § 15 ods. 3 písm. c) citovaného zákona  predmetnú správu predložiť do 30. júna kalendárneho roka Úradu pre dohľad nad zdravotnou starostlivosťou a vláde Slovenskej republiky.
Náležitosti predmetnej správy upravuje vyhláška Ministerstva zdravotníctva Slovenskej republiky č. 767 z  15. decembra 2004 o náležitostiach správy o činnosti zdravotnej poisťovne.
Predmetnú Správu o činnosti Spoločnej zdravotnej poisťovne, a. s. za rok 2005 prerokovali predstavenstvo SZP, a. s. dňa 10. apríla 2006 a  Dozorná rada SZP, a.s. dňa 25. apríla 2006 s pripomienkami, ktoré boli do správy zapracované.
Predložená správa  nemá vplyv na štátny rozpočet Slovenskej republiky, rozpočty obcí, ani rozpočty vyšších územných celkov, podnikateľské prostredie, životné prostredie a  na zamestnanosť.